《蟠松引》
元代·张翥

何年风雨拔老湫，乾卧千岁长黄虬。垂胡磥碨髯怒磔，雷火不黄烧其瘤。

卒然一见势欲攫，况可手扪双角鯄。悬知根受元气大，跁跒力争崖石碍。

樛枝互错横铁□，弓纽□张攲羽盖。低无玄鹤寄巢居，幽有苍夔出光怪。

故人语似灵岩山，卧云之树同屈蟠。身横百围容客踞，声入半空生昼寒。

毕宏韦偃世无有，画史掉首应嗟难。彼当为甲此为乙，造化偏钟两奇崛。

爱之欲□重摩挲，图赞还须怪魁笔。君不见龙门寺千丈。

齐耸巃嵷荫白日。

作者简介：张翥(1287～1368) 元代诗人。字仲举，晋宁（今山西临汾）人。少年时四处游荡，后随著名文人李存读书，十分勤奋。其父调官杭州，又有机会随仇远学习，因此诗文都写得出色，渐有名气。张翥有一段时间隐居扬州，至正初年(1341)被任命为国子助教。后来升至翰林学士承旨。